VIGAN CITY – Rinugian ti gobierno ditoy siudad nga angayen dagiti nadumaduma nga sports clinics para iti daytoy a summer.
Nangrugi itay Abril 9 ti swimming lessons para kadagiti ubbing sadiay Mira Hills. Maang-angay manipud iti 8:00 a.m. agingga iti 11:00 a.m., agpatingga daytoy inton Abril 18.
Nangrugi metten ti panagadal iti taekwando itay Abril 8 ket agpatingga inton Mayo 10. Inaldaw ti panagsursuro dagiti partisipante iti daytoy nga sports manipud iti 8:00 a.m. agingga iti 11:00 a.m.
Makabulan ti panagadal iti lawn tennis a nangrugi itay Abril 10 agingga iti Mayo 10 manipud iti 8-10 a.m. ken 2:00-4:00 p.m.
Inton Mayo 6-17 ti pannakaangay ti panagsanay iti chess manipud iti 4:00 p.m. agingga iti 6:00 p.m. idinto nga inton Mayo 20-24 ti panagsursuro iti gymnastics ken arnis.
Inwayat ti city government dagitoy tapno adda pakaiturongan ti atension dagiti ubbing ken agtutubo ita a bakasion ket maiyadayoda iti dakes a bisio ken barkada.#
ilo_Latn ilo_Latn ilo_Latn ilo_Latn ilo_Latn ilo_Latn